Для навучання выяўленчай дзейнасці дзяцей з цяжкімі і множнымі парушэннямі развіцця прапаную выкарыстоўваць наступныя прыёмы: сумесныя дзеянні дзіцяці і дарослага; дзеянні па перайманні, па прыкладзе; дзеянні з контурнымі выявамі; выкарыстанне прыёмаў накладання і абвядзення шаблонаў, трафарэтаў для стварэння цэласнага вобраза прадмета, які малюецца; папярэдняе разгляданне; паказ па слоўнай інструкцыі педагога малюнкаў, карцінак, суаднясенне прадметаў з выявамі, якія адпавядаюць ім, з наступным іх называннем або паказваннем на іх з дапамогай жэста; назіранні на прагулках за з’явамі прыроды, прадметамі навакольнага свету, жывымі аб’ектамі для наступнага адлюстравання іх у працэсе малявання і г.д.